recursal/SuperWikiNEXT-32B huggingface dataset:
**Zirəddin Məmmədtağı oğlu Tağıyev** — Bakı Bələdiyyə Teatrının aktyoru, Azərbaycan Respublikasının əməkdar incəsənət xadimi.

Həyatı
------

Zirəddin Məmmədtağı oğlu Tağıyev 8 may 1943-cü ildə Gəncə şəhərində anadan olmuşdur. 1959-cu ildə Gəncə teatrında Ələddin Abbasovun rejisorluğu ilə hazırlanmış "Dəli Kür" tamaşasına baxdıqdan sonra, teatra marağı yaranmış və teatra olan həvəsi onu on yeddi yaşında Bakıya gətirir.

1960-cı ildə M.A. Əliyev adına Azərbaycan Dövlət Teatr İnstitutunun (indiki ADMİU) Dram və Kino aktyorluğu fakültəsinə daxil olur. Azərbaycan Dövlət Teatr İnstitutunu bitirdikdən sonra M. Qorki adına Azərbaycan Dövlət Gənc Tamaşaçılar Teatrına göndərilir və 4-5 ay müddətində teatrın qəhrəmanı olur.

Fəaliyyəti
----------

Adil İsgəndərovun səhnələşdirdiyi "İki qardaş" lirik əsərində 80 yaşlı qocanın rolunu məharətlə canlandırır.

1971-ci ildə Adil İsgəndərov onu C.Cabbarlı "Azərbaycanfilm" kinostudiyasına rejissor olmağa dəvət edir, bir müddət burada işlədikdən sonra təhsilini artırmaq üçün Moskvaya M. Qorki adına Kinostudiyasisına göndərilir. Kursu bitirdikdən sonra "Mozalan" kinojurnalında rejissor və aktyor kimi fəaliyyət göstərir. Bu müddətdə 100-dən artıq xarici film Azərbaycan dilinə çevrildi.

1991-ci ildə Gəncə Dram Teatrına qayıdır və teatr səhnəsində Rəşad Nuri Güntəkinin "Qondarma ər" əsərini tamaşaya qoyur. Sonra Z.Tağıyev yenidən Bakıya qayıdır və xalq şairi Bəxtiyar Vahabzadənin təklifi ilə Böyük Azərbaycan şairi Məhəmməd Füzulinin "Əşar tacı" poeziya teatrı yaradılır.

1995-2004-cü illərdə Bakı Bələdiyyə Teatrında fəaliyyət göstərmişdir. Teatrda çalışan zaman türk satirik yazıçısı Əziz Nesinin "Tənha qadınlar", F.Məmmədovunun "Anansının gül balası", İ.Kərimovun "İslamda xəyanət" əsərlərinə quruluş vermişdir.

2004-cü ildə Milli ordunun polkovniki, Azərbaycan İncəsənət Xadimi Abdulla Qurbaninin "Türk sancağı" əsərini tamaşaya hazırlamışdır.

9 aprel 2019-cu ildə dünyasını dəyişmişdir.

Filmoqrafiyası
--------------

1. "Müstəntiq və məntiq" (film, 1971)
2. Ulduzlar sönmür (film, 1971)
3. Həyat bizi sınayır (film, 1972)
4. Xatirələr sahili (film, 1972)
5. İki dəfə iki (film, 1973)
6. Ver verim (film, 1974)
7. Yeni üsul (film, 1974)
8. Əla kəsici (film, 1975)
9. Sizi, kiçik toy məclisinə dəvət edirik. (film, 1979)
10. Gözlə məni (film, 1980)
11. Yeganə çıxış yolu (film, 1980)
12. Bəxtəvər (film, 1984)
13. Xəbərdarlıq (film, 1985)
14. Pərdə arxasında (film, 1987)
15. 777 №-li iş (film, 1992)(tammetrajlı bədii film)
16. Biz qayıdacağıq (film, 2007)
17. Papaq (film, 2007)

Mükafatları
-----------

2002-ci ildə Bakı Bələdiyyə Teatrının 10 illik yubileyi ilə əlaqədar Teatrın əməkdaşı Z.Tağıyev sənətindəki nailiyyətlərinə görə "Əməkdar incəsənət xadimi" fəxri adı verildi.

İstinadlar
----------

1. ↑  "BƏLƏDİYYƏ TEATRI". 2019-04-18 tarixində arxivləşdirilib. İstifadə tarixi: 2019-04-18.
2. ↑  "Filmoqrafiya". 2023-04-29 tarixində arxivləşdirilib. İstifadə tarixi: 2019-04-18.
3. ↑  "Bakı Bələdiyyə Teatrının əməkdaşlarına fəxri adların verilməsi haqqında". azertag.az. 7 noyabr 2002. 18 aprel 2019 tarixində arxivləşdirilib.
Məzmun
------

Mənzil-istismar idarəsinin rəisi Məmişov *(Əliağa Ağayev*) zahirən özünü işgüzar və diqqətli göstərir. O, yanına şikayət və ya xahişə gələnləri hörmətlə qarşılayır, onlara diqqətlə qulaq asır. Şikayətlər və xahişlər yadından çıxmasın deyə "Kazbek" qutusunun içində qeydlər aparır. Papirosları çəkib qurtarandan sonra həmin "Kazbek" qutusunu zibil yeşiyinə tullayır. Belə laqeyd hərəkətləri onun işdən çıxarılmasına gətirib çıxarır.

Qısametrajlı bədii filmdə bürokrat, insan talelərinə laqeyd olan mənzil-istismar idarəsi rəisi tənqid olunur.

Filmin heyəti
-------------

### Film üzərində işləyənlər

**Ssenari müəllifi:** Məhərrəm Əlizadə
**Rejissor:** Rəşid Atamalıbəyov
**Operator:** Mirzə Mustafayev
**Rəssam:** Nadir Zeynalov
**Bəstəkar:** Zakir Bağırov
**Səs operatoru:** Sabir İsgəndərov
**Rejissor assistenti:** Əsgər İsmayılov
**Operator assistenti:** Tofiq Sultanov (T. Sultanov kimi)
**Montaj üzrə assistent:** A. Filimonova
**Filmin redaktoru:** N. Sadıxov
**Filmin direktoru:** A. Şuşkin
**Çalır:** Estrada Orkestri
**Dirijor:** Q. Krupkin
### Rollarda

Əliağa Ağayev-Mənzillər idarəsi rəisi Məmişov
Münəvvər Kələntərli-Məmişovun arvadı
Əzizə Məmmədova-Qarı
M. Babayeva-Süpürgəçi
Müxlis Cənizadə-"Kirpi" əməkdaşı
Tələt Rəhmanov-Tələbə Əliyev
S. Piriverdiyeva-Katibə
Əhməd Əhmədov (Əhməd Ruminski kimi)-Rəngsaz
Nazim Yüzbaşov-Şikayətçi
Lütfəli Abdullayev-At yarışındakı adam
Fərhad İsmayılov-Məmişovun oğlu
### Filmi səsləndirənlər

Hüseynağa Sadıqov-Tələbə Əliyev (Tələt Rəhmanov)
Məmməd Sadıqov-Rəngsaz (Əhməd Əhmədov)

İstinadlar
----------

Mənbə
-----

* Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 125.

Xarici keçidlər
---------------

* Filmi izlə
Eyniadlı mahnı üçün üçün baxın: Ben Bazen (mahnı)

**Ben Bazen** (*azərb.* Mən bəzən‎) — Türk müğənni Simgə Sağının ilk studiya albomu. DMC tərəfindən 1 iyun 2018 tarixində yayımlanmışdır. Oriental janrda olan "Miş Miş" musiqisi yüzlərlə musiqi siyahısında uzun müddət ilk yerdə qərarlaşmış və Simgə Sağının nüfuzunu artırmış, sonralar daha yavaş templi "Yankı" adlı musiqisi sərbəst buraxılmışdır. Bu iki məşhur musiqisilə birlikdə musiqi tərzi ilə bağlı məlumatlar da verməyə başlamışdır. Ozan Bayraşa ilə birlikdə dörd ildə hazırladığı albomunun istehsalını öz üzərinə götürdü və Bayraşa da daxil olmaqla Alper Narman, Ersay Üner, Onurr və Sezən Aksu kimi məşhurlarla çalışdı.

Ümumiyyətlə dans-pop üslubunda olan "Ben Bazen" albomu, dip-hauz, R&B, rok, trep və türkü kimi müxtəlif musiqi üslublarından da əsinlənmişdir. Albomda Simgə, sevgidən ötrü yaşadığı şəhərdən bunalan bir qadın obrazını səsləndirmişdir. Musiqi tənqidçiləri albomu bəyənmiş, musiqi müxtəlifliyini yüksək qiymətləndirmiş və uğurlu bir komanda işi ilə yaradıldığına diqqət çəkmişdir. Əsərin foto çəkilişləri Nihat Odabaşı tərəfindən və müğənninin bir əli və mikrofonu ilə gitara tutduğu örtükdə bir fotoşəkildən istifadə olunub.
**Zolotaryovun binası** — Rostov vilayəti Taqanroq şəhəri ərazisində yerləşən bina tarixi və mədəni bina olaraq yerli əhəmiyyətli mədəni irs obyekti siyahısına daxildir. Bina 1860-cı illərdə inşa edilmişdir. Bina İtalyanski xiyabanı 20 ünvanında yerləşir.

Tarixi
------

XIX əsrin ikinci yarısında inşa edilən bina eklektika stilinə malik olmuşdur. Taqanroq şəhəri İtalyanski xiyabanı, ev 20 ünvanında yerləşir. Bina bir mərtəbədən iibarətdir. On illiklər boyu çoxlu sayda mülkiyyət sahibinin mültiyyətində olmuş sabid dəyişdirmişdir. 1860-cı illərdə bina yunan Dmitri Papanaqoitiyə məxsus olmuşdur. 1873 - 1880 illərdə bina Hacıyev adlı birisinin mülkiyyəti olmuşdur. 1880-ci ildə binanı Yelena Çanqli-Çaykina satın almışdır. Onun qohumları binaya 1890-cı ilin ortalarına qədər sahib olmuşdur. Növbəti sahiblər haqqında məlumatlar yoxdur. 1890-cı ilin ortalarında isə binanı I gildiya taciri Fedoe Pavloviç Sifneonun vərəsələri alır. Digər məlumata görə isə binada 1890-1898-ci illərdə N. Q. Divaris yaşamışdır. 
XX əsrin əvvəllərində binanın sahibi Aleksandr Seqeeviç Zolotaryov olur. Bu şəxs haqqında məlumat olduqca azdır. O, 1869-cu ildə anadan olmuşdur. Peşəsi vəkil olsada «Taqanroqski vestnik» qəzetində çalışırdı. 1911-ci ildə dəb jurnallarının kontoru yerləşirdi. Burada tikiş kursları təşkil edilirdi.

1912-ci ildə bina kollec asessoru Aleksey Nikolayeviç Beklemişevə kirayəyə verilmişdir. 1915-ci ildə binanıın qiyməti 12 min rubl qiymətləndirilirdi. 1920-ci illərdə binada dövlət müəsissəsi yerləşirdi.

Təsviri
-------

Binanın daş fasadı lepka elementləri ilə bəzədilmişdir. O zamanında avropa sayağı stilə uyğundur. Bina eklektika stilində inşa edilsə də borokko, klassizm və roman arxitekturası elementləri müşahidə edilir.

* 
* 
*

İstinadlar
----------

1. ↑  "Энциклопедия Таганрога". 2023-07-24 tarixində arxivləşdirilib. İstifadə tarixi: 2017-03-12.
2. ↑  Гаврюшкин О. П. Г12 «По старой Греческой…» (Хроника обывательской жизни) — Т.: ООО «Издательство „Лукоморье"», 2012. — 514 с. — ISBN — 5-901565-15-0
3. ↑  "Дом 20". 2017-03-12 tarixində orijinalından arxivləşdirilib. İstifadə tarixi: 2017-03-12.
**Nquyen Çan** (*ing.* Nguyễn Chấn) və ya **Çan Van Ça** (*Trần Văn Trà*; 1918 – 20 aprel 1996, Hoşimin) — Vyetnam hərbi xadimi. O, Vyetkonq komandiri olmuşdur. Çan Van Ça 1960–1982-ci illərdə Vyetnam Kommunist Partiyasının Mərkəzi Komitəsinin üzvü, Şimali Vyetnam ordusunda general-leytenant, 1964–1976-cı illərdə Cənubi Vyetnam üzrə Mərkəzi İdarənin Hərbi Məsələlər Komitəsinin sədri olmuşdur.

Vyetnam müharibəsi
------------------

Vyetnam müharibəsi zamanı Cənubi Vyetnam və ABŞ-yə qarşı mübarizədə iştirak etmişdir. O, 1968-ci ildə Tet hücumü zamanı Sayqona hücuma rəhbərlik və Pasxa hücumunda B-2 cəbhəsinə komandanlıq etmişdir.

1974-cü ildə Hanoyda Şimali Vyetnam hərbi liderlərinin görüşü zamanı Ça gələn il üçün planlaşdırılan mühafizəkar strategiyaya qarşı çıxmış və həm Cənubi Vyetnam, həm də ABŞ hərbi reaksiyasını sınamaq üçün Cənubi Vyetnamın Fuklonq vilayətinə hücum edilməsini təklif etmişdir. Hücum uğurlu alınmış və ABŞ hərbi cəhətdən cavab verməmişdir. Bu, daha böyük, daha aqressiv kommunist əməliyyatlarına səbəb olmuşdur. Ça 1975-ci ilin aprelində Cənubi Vyetnam hökumətinin süqutuna səbəb olan Bahar hücumunda baş general Van Tyen Zunq rəhbərliyindəki A75 qərargahının komandir müavini olmuşdur. O, 1978-1982-ci illərdə müdafiə nazirinin müavini olmuşdur.

İstinadlar
----------

1. 1 2 3 4  Tran Van Tra // Encyclopædia Britannica (ing.).
2. ↑  Ronald B. Frankum Jr. *Historical Dictionary of the War in Vietnam*, 2011 p.460-461
3. ↑  Bruce M. Lockhart, William J. Duiker *The A to Z of Vietnam*, 2010, p.384.
4. ↑  *Colonel General Trần Văn Trà.* "Vietnam: A History of the Bulwark B-2 Theater Translation of *Kết thúc cuộc chiến tranh 30 năm.*" (PDF). United States. Joint Publications Research Service. February 1983. 10 July 2019 tarixində arxivləşdirilib (PDF). İstifadə tarixi: 14 October 2015.
5. ↑  *Thanh Binh, Nguyen.* "Senior Lieutenant General Tran Van Tra". 25 September 2012. 16 February 2022 tarixində arxivləşdirilib. İstifadə tarixi: 15 February 2022.

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Britannica (onlayn) · Prabook |
| Normativ yoxlama | ISNI: 0000 0000 6309 3305 · LCCN: n89605435 · NKC: xx0304900 · SUDOC: 050803735 · VIAF: 27230598 · WorldCat VIAF: 27230598 |
Məzmun
------

Orxan *(Anar Heybətov)* Ceyranın nişanlısıdır. Lakin bir gün Ceyranı *(Samirə Rüstəmova)* zooparkda ayı ilə təkbaşına buraxıb qaçandan sonra onların arası birdəfəlik dəyir. Ceyran isə ayı qiyafəsində zooparkda işləyən Zaura *(Tural Əsədov)* aşiq olur. İş evlənməyə qədər gəlib çıxanda Orxan toy günü Zaurdan və Ceyrandan qisas almaq qərarına gəlir. Və dostunun (*Əkbər Əlizadə*) köməyi ilə toy günü bəyi oğurlayır. Lakin sonluqda yenə xeyir şərə qalib gəlir.

Film bir neçə ayrı süjet xəttinə malikdir: Ceyranın atasının (*Ramiz Əzizbəyli)* baş həkim olduğu ruhi xəstəxanada baş verən tragikomik əhvalatlar, digər şadlıq sarayları ilə rəqabət aparmağa çalışan sarayların birində baş verən əhvalatlar və nəhayət Zaurla Ceyranın başına gələn əhvalat.

Filmin heyəti
-------------

### Film üzərində işləyənlər

**Ssenari müəllifi:** Əhməd Orucoğlu
**Quruluşçu rejissor:** Şərif Qurbanəliyev
**Quruluşçu operator:** Adil Abbasov
**Bəstəkar:** Natiq Qəzənfəroğlu
**Mahnının mətni:** Məryəm Əlibəyli
**Səs rejissoru:** PRoMete
**Səs operatoru:** Rəşad Əflatunoğlu
**Rəssam:** Nabat Səmədova, Məlahət Səmədzadə
**Rejissor qrupu:** Ruslan Hüseynov, Raminə Qarayeva, Rəşad Nərimanoğlu
**Operator assistenti:** Elşən Bədəlov
**Səs operatoru:** Əli Abbas Qasımov (Əliabbas Qasımov kimi)
**Qrim ustası:** Eldar İsrafilov
**Modelyer:** Gülnarə Xəlilova
**Stilist:** Pərviz
**Montaj edən:** Fidan Abbasova, Vüsal Nazimoğlu
**Kompüter qrafikası:** Ənvər Sultan
**Texnik:** Emin Yəhyayev, Qabil Yəhyayev
**Filmin direktoru:** Arif Həkimoğlu
**Prodüser:** Əhməd Orucoğlu
**Mahnı ifa edən:** Rəşad İlyasov, Xəyalə Manaflı
### Rollarda

Yaşar Nuri — ruhi xəstə
Ramiz Əzizbəyli — baş həkim
Samirə Rüstəmova — Ceyran
Tural Əsədov — Zaur
Ələsgər Məmmədoğlu — Gülümsər
Çingiz Əhmədov — ruhi xəstə
Coşqun Rəhimov — Səlim
Rəzzaq Məmmədov — ruhi xəstə
Rövşən Kərimduxt — Balaoğlan
Tünzalə Əliyeva — Nənəxanım
Nahidə Orucova — Rübabə
Nəsibə Eldarova — Ceyranın anası
Əkbər Əlizadə — Orxanın dostu
Anar Heybətov — Orxan
Elman Rəfiyev — şadlıq evinin işçisi
Qurban Məsimov — tamada
Elariz Məmmədoğlu — Gülhüseyn, özü
Yelena Şetinkina — Viktoriya
Ramiz Sərkərov — sərxoş
Qədirhüseyn — Məmməd
Arif Həkimoğlu — kapitan Mərdanov
Hüsniyyə Mürvətova (Hüsniyyə Əhmədova kimi) — Qızxanım
Günel Məmmədova — Tamilla
Elnur Abbasquliyev — ruhi xəstə
Rəna Məlikova — Səlimin arvadı
Anar Azəroğlu
Əliqulu Səmədov — həkim
Ruslan Hüseynov
Elşən Eyvazov
Elnarə Mirzəyeva
Oqtay İmanov
Arif Qasımov — pul yazan
Mikayıl Nəsirov
Rəşad Zeynalov
Rəcibə Heybətova
Vüsal Rəfiyev
Elçin Qafarov
Vaqif Mirzəyev
Rəşad İlyasov — özü

Çəkilişə köməklik edən qurumlar
-------------------------------

Bakı Şəhər Baş Polis İdarəsi
"Flaminqo" istirahət mərkəzi
Travmatologiya və Ortopediya İnstitutu
"Admiral" pivə barı
**Köpək Barbos və qeyri-adi qaçış** (*rus.* Пёс Барбос и необычный кросс) — rejissor Leonid Qaydayın filmi.

Məzmun
------

Bu, Stepan Oleynikin bir felyetonu əsasında çəkilmiş qeyri-adi və ekssentrik kinokomediyadır. Burada uğursuz brakonyer üçlüyü — Qorxaq, Axmaq və Çoxbilmişin balıqtutma zamanı dinamitlə olan sərgüzəştlərindən danışılır.

Film haqqında
-------------

Filmin çəkilmiş hazır materialı 30 dəqiqə təşkil edirdi. Lakin filmin rejissoru Leonid Qayday hazır işi 10 dəqiqəyə qədər qısaldır. Beləcə filmdən bir çox trüklər çıxarılandan sonra bu kadrlar "Araq çəkənlər" filmində istifadə olundu.

Çəkilişlər üçün aktyor Yuri Nikulinin gözlərinə uzun kirpiklər yapışdırılmışdı. Filmin quruluşçu rejissoru Leonid Qayday Yuri Nikulinə demişdi: "Sizin olduqca gülməli simanız var. Burada yalnız bir detal fikirləşmək lazımdır. Siz sadəcə olaraq gözlərinizi qırpın. Əgər belə etmiş olsaq, sima ekranda daha gülməli və daha səfeh görünəcək".

Filmin heyəti
-------------

### Film üzərində işləyənlər

**Əsərin müəllifi:** Stepan Oleynik
**Ssenari müəllifi:** Leonid Qayday
**Quruluşçu rejissor:** Leonid Qayday
**Operator:** Konstantin Brovin
**Rəssam:** Konstantin Stepanov
**Bəstəkar:** Nikita Boqoslovski
**Səs operatoru:** S. Litvinov
### Rollarda

Yevgeni Morqunov — Çoxbilmiş
Georgi Vitsin — Qorxaq
Yuri Nikulin — Axmaq

Xarici keçidlər
---------------

* **Filmi bütöv izlə** sayt YouTube

Həmçinin bax
------------

| ⛭Leonid Qaydayın filmləri |
| --- |
| 1950-ci illər | *Uzun səyahət* (1956) • *O dünyadan adaxlı* (1958) |
| 1960-cı illər | *Üç dəfə dirilmiş* (1960) • *Köpək Barbos və qeyri-adi qaçış* (1961) • *Araq çəkənlər* (1961) • *İşgüzar adamlar* (1962) • *"I" əməliyyatı və Şurikin başqa macəraları* (1965) • *Qafqaz əsiri və ya Şurikin yeni macəraları* (1966) • *Brilyant əl* (1968) |
| 1970-ci illər | *12 stul* (1971) • *İvan Vasilyeviç peşəsini dəyişir* (1973) • *Ola bilməz!* (1975) • *Peterburqdan anonim adam* (1977) |
| 1980-ci illər | *Kibrit ardınca* (1980) • *İdman lotosu-82* (1982) • *Həyat üçün təhlükəlidir!* (1985) • *Xüsusi xəfiyyə və ya "Kooperasiya" əməliyyatı* (1989) |
| 1990-cı illər | *Deribasovskda hava yaxşıdır və ya Brayton-Biçdə yenə yağışlar yağır* (1992) |
**"Günortadan sonra məhəbbət"** (*ing.* Love in the Afternoon) — rejissor Billi Uaylderin filmi.

Məzmun
------

Cazibədar gənc qız, Ariana Şavess gələcək violonçel ifaçısı kimi konservatoriyada təhsil alır. O, şəxsi xəfiyyə olan atası Klodla birlikdə yaşayır. Klod bir-birinə xəyanət edən ər-arvadları izləməklə özünə çörəkpulu qazanır. Bu dəfə onun köhnə marağının hədəfi Amerika pleyboyu Frenk Flenneqandır.

Müştərilərdən biri arvadı ilə Flenneqanın eşq macərasından xəbər tutur və ona atəş açmaq qərarına gəlir. O, Flenneqanın öz məşuqələrilə görüşdüyü "Ris" otelinə daxil olur. Lakin orada arvadının əvəzinə "milyonçu" Ariananı tapır. Evdə atasının söhbətlərinə qulaq asan Ariana Frenkə qabaqcadan xəbərdarlıq edir və onu ölümdən qurtarır.

Bir ildən sonra tale Frenklə Ariananı Parisdə yenidən qarşılaşdırır. Frenkdə qısqanclıq doğurmaq üçün Ariana üzünə bədbəxt qadın maskası taxır. O, Frenkə tanınmış və varlı kişilərlə olan çoxsaylı sevgi macəralarından danışır. Əslində isə, o, Ariananın aşiq olduğu ilk şəxsdir. Artıq Frenk ümidsizliyə düçar olub. Ariana ona adını belə demədən çıxıb gedir.

Onu son dərəcə maraqlandıran bu qız haqqında həqiqəti öyrənmək üçün Frenk qarşısına çıxan ilk şəxsi xəfiyyədən kömək istəyir. Bu qızın atası Klod Şavess olur...

Film haqqında
-------------

* Film Klod Anenin "Rus qızı Ariana" əsəri əsasında çəkilmişdir.

Filmin heyəti
-------------

### Film üzərində işləyənlər

**Əsərin müəllifi :** Klod Ane
**Ssenari müəllifləri :** Billi Uaylder, İ.A.L. Daymond
**Rejissor :** Billi Uaylder
**Operator :** Uilyam Mellor
**Rəssam :** Aleksandr Trauner
**Bəstəkar :** Frans Vaksman
**Prodüser :** Billi Uaylder
**Rejissor assistenti :** Pol Feyder
**Montaj :** Leonid Azar
### Rollarda

Qeri Kuper – Frenk Flenneqan
Odri Hepbern – Arianna Şavess
Moris Şevalye – Klod Şavess
Con Makqiver – cənab X
Van Duad – Mişel
Liza Burden – xanım X
Olqa Valeri

İstinadlar
----------

1. ↑  Balio, Tino (1987). United Artists: the company that changed the film industry, page 164
2. ↑  "Top Grosses of 1957", Variety, 8 January 1958: 30
3. ↑  "Ariane: La sexualité davantage censurée en 1957 qu'en 1930". 2020-02-24 tarixində arxivləşdirilib. İstifadə tarixi: 2013-09-16.

Mənbə
-----

* Audrey Hepburn, Love in the Afternoon al caffè del Bois de Boulogne Arxivləşdirilib 2016-10-04 at the Wayback Machine

Xarici keçidlər
---------------


Vikianbarda Günortadan sonra məhəbbət ilə əlaqəli mediafayllar var.

* *Love in the Afternoon* — Internet Movie Database saytında.

* *Love in the Afternoon*  TCM Movie Database saytında
* *Love in the Afternoon* AllMovie saytında
**Qafqaz rəqsi** — 1898-ci ildə çəkilmiş qısametrajlı sənədli film.

Məzmun
------

Əyninə milli paltar geymiş rəqqas Qafqaz rəqsini ifa edir. Onun ağzında, əllərində və belində xəncərlər var. O, hər dəfə rəqs edə-edə səhnənin ortasına çatanda başı üzərindən xəncəri arxaya tullayır və xəncər taxta döşəməyə sancılır. Bu minvalla rəqqas xəncərlərin hamısını yerə sancıb qurtarana kimi rəqs edir.

Film haqqında
-------------

Kinosüjet film-konsert janrında çəkilmiş ilk Azərbaycan filmidir.

Kinosüjet Bakıda V.İ.Vasilyev-Vyatskinin teatr-sirkində avqustun 2-də axşam saat 21.00-da ayrıca proqramla nümayiş etdirilmişdir.

Kinosüjet "Canlı fotoşəkillər" kolleksiyası adı altında 1900-cü ildə Parisdə Ümumdünya sərgisində böyük uğurla nümayiş etdirilmişdir. Nümayiş etdirilən süjetlər arasında "Bibiheybətdə neft fontanı yanğını", "Əlahəzrət Buxara əmirinin "Veliki knyaz Aleksey" paroxodunda yolasalma mərasimi",""İlişdin", "1898-ci il avqustun 4-də Balaxanıda neft fontanı" kinosüjetləri də var idi. Bunları izləyən Lümyer qardaşları onlardan bir neçəsini almış və öz kolleksiyalarına daxil etmişlər. Sonradan həmin kinosüjetlər Paris kinoarxivinə təhvil verilmiş və bu günə kimi orada qorunub saxlanılır.

Filmin heyəti
-------------

### Film üzərində işləyənlər

**Rejissor:** Aleksandr Mişon
**Ssenari müəllifi:** Aleksandr Mişon
**Operator:** Aleksandr Mişon

İstinadlar
----------

1. 1 2  Aydın Kazımzadə. Azərbaycan kinosu - 2 (filmlərin izahlı kataloqu (1898-2002)). Bakı: 2003, səh.6.
2. ↑  İlk Azərbaycan filmləri: ["İlişdin", "Qafqaz rəqsi", "Arvad"] //Ekran efir.- 2008.- 1 avqust.- S. 19.
3. ↑  Aydın Kazımzadə. Azərbaycan kinosu - 2 (filmlərin izahlı kataloqu (1898-2002)). Bakı: 2003, səh.7.

Mənbə
-----

* Aydın Kazımzadə. Azərbaycan kinosu. Filmlərin izahlı kataloqu: 1898-2002. 2 cilddə. 1-ci cild. Bakı: Nağıl evi, 2003.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 12.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 812.
* Aydın Kazımzadə. "Bu belə olub". [Azərbaycan kinosu - 110] //"Cinema News" jurnalı.- 2008.- iyun.- səh. 10-11.
***1915-ci il erməni saxtakarlığının başlanğıcı*** qısametrajlı sənədli televiziya filmi rejissor Nazim Rza İsrafiloğlu tərəfindən 2009-cu ildə çəkilmişdir. Film Azərbaycan televiziyasında istehsal edilmişdir. Erməni saxtakarlığının başlanğıcı sayılan 1915-ci il hadisələri filmin əsasını təşkil edir.

Məzmun
------

Qondarma erməni soyqırımı iddiası Birinci dünya müharibəsi ərəfəsində Anadoluda yaşayan ermənilərin sistemli şəkildə məhv edildiyini irəli sürən iddiadır. Türkiyə Respublikası hadisələri sadəcə erməni-türk qarşıdurması kimi dəyərləndirməkdə və dövlət göstərişinin olmadığını irəli sürsə də bu gün dünyanın bəzi ölkələri soyqırımın varlığı qəbul ediblər. Amma onu da nəzərə almaq lazımdır ki qərarlar sadəcə tarixə əsaslanaraq yox, bəzi siyasi faktorların təsiri ilə qəbul edilib. 1890-cı ildən etibarən başlayan üsyanlar 1915-ci il Osmanlı hakimiyyətini radikal qərarlar almağa məcbur etmiş və sözü gedən soyqırım iddiası da bu dövrdən etibarən ortaya çıxmışdır. Gerçəkləşdirilən üsyanlar və Birinci dünya müharibəsi ərəfəsində ruslara qoşulan ermənilərin türklərə qarşı savaşması nəticəsində Osmanlı Dövləti 27 may 1915-ci ildə "Köç" qərarı çıxartdı. Bu qərar öncəsində isə bugün ermənilərin soyqırım günü kimi qəbul etdikləri 24 aprel günü 2345 erməni lider həbs edilmişdir. Bunların birçoxu kəndlərə hücum edərək silahsız əhalini qıran cinayətkarlar idi.

Köç qərarı Anadoluda yaşayan ermənilərin Osmanlının digər bölgələrinə dağıdılmasını nəzərdə tutsa da praktikada hərşey fərqli cərəyan etdi. Köç karvanlarına edilən hücumlarda ölən ermənilər bir kənara həm də yollarda aclıqdan və xəstəlikdən ölənlər kifayət qədər idi. Yola çıxanların yalnız bir qismi lazımi məntəqələrə yerləşdirilə bildi.

Film məhz bu tarixi hadisələrə saxtakar erməni rakursundan deyil, tarixi həqiqətlər rakursundan baxmağa çalışır və əsl həqiqətlər üzə çıxır. Erməni saxtakarlığının başlanğıcı sayılan 1915-ci il hadisələri filmin əsasını təşkil edir.

Filmin üzərində işləyənlər
--------------------------

Ssenarist: Nazim Rza İsrafiloğlu  

Rejissor: Nazim Rza İsrafiloğlu  

Operator: Nəriman Şıxəliyev

İstinadlar
----------

1. ↑  Üç yubileyin qovşağında...; Azadlıq radiosu
2. ↑  OLDUĞU KİMİ GÖRÜNƏN İNSAN
3. ↑  "Qondarma Erməni soyqırımı". 2022-03-20 tarixində arxivləşdirilib. İstifadə tarixi: 2017-05-18.

Həmçinin bax
------------

Azərbaycan filmlərinin siyahısı  

2009-cu ilin Azərbaycan filmləri  

2000-ci illər Azərbaycan filmlərinin siyahısı
**İblislə sövdələşmə** (*ing.* The Covenant) — ABŞ istehsalı olan fantastika, döyüş və qorxu janrlı film. Rejissor Renni Harlinin lentə aldığı bu film 2006-cı ildə işıq üzü görüb. Baş rollara Stiven Streyt, Sebastian Sten, Tobi Heminqvey və Laura Hemsey çəkiliblər. Film ABŞ və dünyada 8 sentyabr 2006-cı ildə təqdim olunub.

Məzmun
------

1692-ci ildə *Massaçusets İpsviç* kaloniyasında sirli qüvvələrə sahib 5 ailə sahib olduqları gücləri sirr tutacaqlarına dair and içmişdilər. Lakin aralarından bir ailənin bu sirri pozması nəticəsində digər ailələr tərəfindən aralarından uzaqlaşdırıldı, yalnız o günə qədər...

Seçilmiş yaxşı məktəb olan Spencer Akademiyasının dört gənc tələbəsi əjdadlarından qalan bu güclərə sahibdirlər. Hər biri 1600-cü illərdə İpsviç Koloniyasında yaşayan ailələrin mirascısı olaraq həmin xüsusi qüvvələrlə birlikdə dünyaya gəliblər. Uşaqlıqdan bəri birlikdə böyüyüblər.

Bir gün bir şənlikdə bir tələbənin fövqəltəbii vəziyyətdə ölümündən sonra onların ailələrinin uzun illərdir qoruduğu sirr ortaya çıxmaq təhlükəsi ilə üz-üzə qaldı. Bu hər nədisə onu saxlamağa məcbur olan 4 gənc qısqanclığı və bir sözlə hər şeyi bir kənara qoyub güclərini birləşdirməlidirlər.

Rollarda
--------

| **Ad** | **Rol** |
| --- | --- |
| Stiven Streyt | Kaleb Danvers |
| Sebastian Sten | Çeys Kollins |
| Tobi Heminqvey | Red Garvin |
| Laura Hemsey | Sara Uenham |
| Teylor Kitç | Poqu Perri |
| Çeys Kraford | Teyler Sims |
| Cesika Lukas | Keyt Tani |
| Kayl Smit | Aron Abbon |
| Uendi Kreuson | Evelin Danvers |
| Stefen MakHeit | III Uilyam Danvers |
| Kenet Uels | Provost Higgins |
| Con MakLaren | Brodi Beklin |

Gəlir
-----

İlk olaraq ABŞ-də nümayişə başlayan film həftə ərzində $9,000,000 qazandı. 2006-cı ilin 15 oktyabrına qədər isə film $23,292,105 gəlir əldə etdi. Dünya üzrə isə film ümumilikdə $37,256,954 qazana bilib.

Ev üçün buraxılış
-----------------

Film prokatlara 2 yanvar 2007-ci ildə çıxdı. 1,618,891 nüsxə ilə satılan film $26,578,576 gəlir qazanıb.

İstinadlar
----------

1. ↑  .

Xarici keçidlər
---------------

* *«İblislə Sövdələşmə»* — Internet Movie Database saytında.

* Filmin rəsmi saytı (ing.)
*İmmiqrant*
**"İmmiqrant"** (*ing.* The Immigrant) — rejissor Çarli Çaplinin filmi.

Məzmun
------

Edna və onun anası immiqrant kimi paroxodla Nyu-Yorka gəlirlər. Çarli və Edna nahar zamanı tanış olurlar.

Çarli gəmi sərnişinləri ilə kart oyunu oynayır və qalib gəlir. Oyunçulardan biri Ednanın xəstə anasının pullarını oğurlayır. Sonra isə bu pulları Çarliyə uduzur. Edna hamıya bildirir ki, onların pulları oğurlanıb. Çarli qazandığı bütün pulları ona verir.

Gəmi Nyu-Yorka gəlib çatır. Mühacirət idarəsi sərnişinlərin sənədlərini yoxlamağa başlayırlar. Bir qədər keçdikdən sonra Çarli şəhərin küçələrilə avara-avara gəzdiyi göstərilir. O, acdır, yemək istəyir, lakin bunun üçün pulu yoxdur. Təsadüfən restoranın qabağında yerdən qəpik tapan Çarli onu cibinə qoyur və restorana daxil olur. Hətta onun xəbəri belə yoxdur ki, cibində deşik var və qəpik küçədə qalıb.

O, restoranda yemək sifariş verərkən Ednanı görür. Qadın ağlayaraq anasının vəfat etdiyini deyir. Çarli onu öz masasına dəvət edir və ona da paxla sifariş verir. Onlarınsa heç birinin pulu yoxdur.

5 ofisiant yemək yeyib pulunu verməyən müştərinin üstünə düşüb onu döyürlər. Yekəpər ofisiant onu sifətindən vurur və restorandan çölə atır.

Elə bu zaman xoşbəxtlikdən Çarli və Ednanın masasına bir rəssam əyləşir. Rəssam onlara iş vermək istəyir. Rəssam bu iş təklifindən sonra öz sifarişinin pulunu verir və Çarli ilə Edna üçün də müəyyən qədər pul qoyub gedir. Bu məbləğ Çarlinin öz sifarişinin pulunu ödəməyə bəs edir.

Filmin sonunda onlar nikah bağlamağa gedirlər.

Film haqqında
-------------

Film 1998-ci ildə Milli filmlər reyestrinə daxil edilmişdir.

Filmin heyəti
-------------

### Filmin üzərində işləyənlər

**Ssenari müəllifləri:** Çarli Çaplin, Vinsent Brayan, Meverik Terrell
**Rejissor:** Çarli Çaplin
**Operator:** Roland Totero
**Prodüser:** Con Cesper
### Rollarda

Çarli Çaplin — immiqrant
Edna Pörviens — immiqrant qız
Erik Kempbell — baş ofisiant
Albert Ostin — müştəri
Henri Berqman — rəssam
Məzmunu
-------

Film yeniyetmə qızın atası yaşında kişiyə sevgisindən bəhs edir.

Film haqqında
-------------

* Azərbaycan Respublikası Mədəniyyət və Turizm Nazirliyinin keçirdiyi "Bu meydan, bu ekran" müsabiqəsi çərçivəsində çəkilmiş və bu müsabiqənin 2008-ci ildəki qalibi olmuşdur.

Filmin heyəti
-------------

### Film üzərində işləyənlər

**Ssenari müəllifi :** Orxan Fikrətoğlu
**Quruluşçu rejissor :** Samir Kərimoğlu
**Quruluşçu operator :** Mətləb Yaquboğlu
**Rəssam :** Tofiq Ağayev
**Prodüser :** Cavid İmamverdiyev
**İşıq :** Mətləb Yaquboğlu, Taleh Məhərrəmov
**Orijinal musiqi :** H.O.S.T. Elvin Əmrahlı, Elxan Zeynallı, Fərhad Şabanov, Pərviz Ramizoğlu, Fərid Orduxan, Camal Əli, Əli Qara, Orxan Zeynallı
**Qrim :** Milarə Kazımova
**Rejissor assistenti :** Anar Mahmudov
**Operator köməkçiləri :** Aqil Həsənov, Seynur Əhədov
**Montaj edən :** Samir Kərimoğlu
**Qrafika və animasiya :** Fərid Yusifoğlu, Əsgər Rəhimov
**Səs rejissoru :** Pərviz Ramizoğlu
**Texniki dəstək :** Butafilm, İlqar Nəcəf, Səbuhi Əhədov
### Rollarda

Əli İsa Cabbarov
İnna Xripunova
İlahə Səfərova
Nadir Musayev
Səmimi Fərhad
Taleh Məhərrəmov
Ramin Şıxəliyev
Mir Zahid Qafarov
Mir Sadiq Ağayev
### Filmi səsləndirənlər

Səbinə Abdullayeva
Asif Rüstəmov

Sponsor
-------

Azərbaycan Respublikası Mədəniyyət və Turizm Nazirliyi

İstinadlar
----------

1. 1 2 3  "Yeni film Qarabağda şəhid olmuş igid şahinlərimizə həsr edilib". 2014-07-07 tarixində arxivləşdirilib. İstifadə tarixi: 2019-08-10.

Mənbə
-----

* "Bu meydan, bu ekran-2008". //"Cinema News" jurnalı.- 2008.- iyun.- səh. 27.

Həmçinin bax
------------

Azərbaycan filmlərinin siyahısı

Xarici keçid
------------

* Filmi izlə: youtube; vimeo
* "Qanadlarıma sığal çək" filmini məni sadəcə əsəbləşdirdi
* "Azərbaycan kinosu kommersiya sahəsinə çevrilə bilib"
**Bələdiyyə** — qanunla müəyyən edilmiş ərazi hüdudları daxilində yerli özünüidarəetmə forması. Bələdiyyənin öz mülkiyyəti, yerli büdcəsi və seçkili bələdiyyə orqanları mövcuddur və o, konstitusiya və qanunla səlahiyyətlərinə aid edilmiş yerli əhəmiyyətli məsələləri müstəqil surətdə həll edir. Bələdiyyələr bərabərlik əsasında qurulur və fəaliyyət göstərirlər.

"Bələdiyyə" və "yerli özünüidarə" terminləri və bunların iştirakı ilə düzələn söz birləşmələri bələdiyyə, onların orqanları, yerli özünüidarə funksiyalarının həyata keçirilməsi ilə bağlı olan müəssisə, idarə və təşkilatlar, mülkiyyət obyektləri və başqa obyektlər barəsində, habelə əhali tərəfındən yerli özünüidarənin həyata keçirilməsi ilə əlaqədar digər hallarda işlədilir.

* **Yerli əhali** — Bələdiyyə ərazisində daimi yaşayan əhali.
* **Yerli referendum** — Əhalinin yerli səsverməsidir.
* **Bələdiyyə mülkiyyəti** — bələdiyyəyə mənsub olan bütün növ daşınar və daşınmaz əmlakdır.

Bələdiyyə mülkiyyətinin tərkibinə yerli vergilər və ödənişlər hesabına formalaşan yerli büdcənin vəsaiti, bələdiyyənin büdcədənkənar fondları, bələdiyyə əmlakı, habelə bələdiyyə torpaqları, bələdiyyə müəssisələri və təşkilatları, bələdiyyə mənzil fondları və qeyri-yaşayış binaları, dövlət və xüsusi mülkiyyətdə olmayan yollar, bələdiyyə, təhsil, səhiyyə, mədəniyyət və idman müəssisələri, digər daşınar və daşınmaz əmlak daxildir.

Bələdiyyələrə seçkilər vətəndaşların qanunla müəyyənləşdirilmiş seçki hüquqları təmin edilməklə, ümumi, bərabər, birbaşa seçki hüququ əsasında sərbəst, şəxsi, gizli səsvermə yolu ilə həyata keçirilir.

Ümumiyyətlə, xarici təcrübədə yerli özünüidarəetmə orqanlarının 5 struktur modeli mövcuddur. Bunlara :

* *Zəif Şura — Güclü Mer modeli ;*
* *Güclü Şura — Zəif Mer modeli ;*
* *Şura Menecer modeli ;*
* *Komissiya modeli ;*
* *Qarışıq model ;*

İstinadlar
----------

Həmçinin bax
------------

* Azərbaycanda bələdiyyə

Xarici keçidlər
---------------
*A Dog's Life*
**"İt həyatı"** (*ing.* A Dog's Life) — rejissor Çarli Çaplinin filmi.

Məzmun
------

Əsl avara Çarli çəpərin altında gecələyir, boş yerə özünə iş axtarır və asanlıqla polisdən qaçır. Avaranı təkcə bir fakta görə başa düşmək olar: onun qalmağa yeri olmayan iti Çarli kimi rədd edilməyib və onun başqa itlərlə münasibəti var.

Film haqqında
-------------

Çarli Çaplin bu filmi haqqında demişdir: "Filmin süjetində əsas yeri satira tutur. Avaranın və itin həyatı paralel göstərilir. Bu ana xətt mənim bura yığdığım bütün müxtəlif trüklər və adi komediya elementlərinə xidmət edir."

Filmin heyəti
-------------

### Film üzərində işləyənlər

**Ssenari müəllifi :** Çarli Çaplin
**Rejissor :** Çarli Çaplin
**Operator :** Roland Totero
**Prodüser :** Çarli Çaplin
### Rollarda

Çarli Çaplin – avara
Edna Pörviens – müğənni
Tom Vilson – polis
Henri Berqman – kafedəki kök işsiz qadın
Sidni Çaplin – satıcı
Çarlz Reysner – ticarət agenti
Billi Vayt – kafe sahibi
Albert Ostin – oğru
Bad Cemison – oğru
Ceyms Kelli

İstinadlar
----------

1. ↑  *Чаплин Ч. С.* Моя биография. Пер. с англ. З. Гинзбург. Arxivləşdirilib 2014-09-20 at the Wayback Machine — М.: «Вагриус», 2000. — 520 с ISBN 5-264-00127-8.

Xarici keçidlər
---------------


Vikianbarda İt həyatı ilə əlaqəli mediafayllar var.

* *İt həyatı* — Internet Movie Database saytında.

* alternate lobby poster Arxivləşdirilib 2015-12-03 at the Wayback Machine
* 1-ci hissə sayt YouTube
* 2-ci hissə sayt YouTube
* 3-cü hissə sayt YouTube
* 4-cü hissə sayt YouTube
**"Səfər"** (*ing.* The Visit) — rejissor Bernard Vikkinin filmi.

Məzmun
------

İnanılmaz dərəcədə varlı qadın Karla Zaxanasian çox illər bundan qabaq rüsvayçılıqdan tərk etdiyi köhnə şəhərə gəlir. Onun Serj Millerdən uşağı olmuşdu. Lakin Serj bu atalığı boynuna almır. Onun bu səfərdə məqsədi burada yaşayan əhali ilə sövdələşməkdir. O, verəcəyi böyük pulların əvəzində Millerin ölüsünü istəyir. Əvvəl bununla razılaşmayan əhali sonra Milleri öldürməyə razı olur. Miller ölümə məhkum edilir. Lakin son anda Karla hökmü dayandırır və əhaliyə onların etdiyi səhvləri başa salır.

Film haqqında
-------------

* Film Fridrix Dürrenmattın "Yaşlı xanımın gəlişi" əsəri əsasında çəkilmişdir.
* Bu filmə görə rejissor Bernhard Vikki 1964-cü ildə Kann kinofestivalında Qızıl Palma mükafatına namizəd olmuşdur.

Filmin heyəti
-------------

### Film üzərində işləyənlər

**Əsərin müəllifi :** Fridrix Dürrenmatt
**Ssenari müəllifləri :** Ben Barzman, Moris Valensi
**Rejissor :** Bernhard Vikki
**Operator :** Armando Nannussi
**Bəstəkarlar :** Riçard Arnell, Hans-Martin Mayevski
**Prodüser :** Derril F. Zanuk
### Rollarda

İnqrid Berqman – Karla Zaxanasian
Entoni Kuinn – Serj Miller
İrina Demik – Anya
Klod Dofin – Bardik
Paolo Stoppa – həkim
Romolo Valli – şəhər rəssamı
Valentina Korteze – Matilda Miller
Marsella Rovena
Eduardo Çanelli
Jak Düfilo
Leonard Ştekel
Ernst Şröder
Fausto Tossi
Hans Xristian Blex
Lelio Lüttassi
Marko Qulyelmi
Renso Palmer
Dante Macio
Rixard Münx

İstinadlar
----------

1. ↑  "Big Rental Pictures of 1964", *Variety*, 6 January 1965 p 39.
2. ↑  "Festival de Cannes: The Visit". festival-cannes.com. 2014-10-07 tarixində arxivləşdirilib. İstifadə tarixi: 2016-08-19.

Xarici keçidlər
---------------

* *The Visit* — Internet Movie Database saytında.

* *The Visit* AllMovie saytında
* *The Visit*  TCM Movie Database saytında
**Əbu əl-Hütuf ibn əl-Hərs əl-Ənsari** (*ərəb.*  أبوالحتوف بن حَرث (الحارث) الأنصاری‎) — Kərbəla döyüşündə şəhid.

Nəsil
-----

O, həmçinin Əbu əl-Hütuf Sələmə ibn əl-Hərs əl-Ənsari əl-Əclani kimi tanınırdı və atasının adı əl-Hərs ibn Sələmə əl-Ənsari əl-Əclani idi. Əbu əl-Hütuf Kufədən idi, Bəni-Əclan qəbiləsindən, Kufədəki xəvariclərdən və Mədinədə ənsardan olan Xəzrəc qəbiləsindən idi.

Hüseyn ibn Əliyə qoşulması
--------------------------

Əbu əl-Hütuf və qardaşı Səd ibn əl-Hərs Hüseynlə döyüşən Ömər ibn Sədin ordusunun bir hissəsi idi. Aşura günü Hüseynin iki nəfəri olan Süveyd ibn Əmr ibn Əbu Mutə və Bəşir ibn Əmr əl-Hədramidən başqa bütün səhabələri şəhid olduğu zaman Hüseyn kömək istədi. Əbu əl-Hütuf və qardaşı Səd Hüseynin çağırışını və Məhəmməd peyğəmbərin ailəsindən olan qadın və uşaqların fəryadını eşidəndə dedilər: "Hökm yalnız Allaha məxsusdur və biz günah edənə itaət etmirik. Bu, Peyğəmbərimizin qızının oğlu Hüseyndir. Onun əsgəri olmadığı halda, Qiyamət günü babasının şəfaətinə ümid bəslədiyimiz halda, onunla necə döyüşə bilərik?" Bu zaman qılınclarını çəkib Hüseynin ordusuna tərəf keçdilər. Üç nəfəri öldürdükdən və bir neçə nəfəri yaraladıqdan sonra hər ikisi bir yerdə şəhid oldular.

Həmçinin bax
------------

* Kərbəla döyüşündə Hüseynin ordusunda həlak olanların siyahısı

İstinadlar
----------

1. ↑  *Musawi Zanjani, Seyed Ibrahim.* Wasilat al-darayn. 105. 2023-08-17 tarixində arxivləşdirilib. İstifadə tarixi: 2023-08-17.
2. ↑  *Kamaraʾī.* Unṣur-i shujāʿat. 3. 169–170. 2023-08-17 tarixində arxivləşdirilib. İstifadə tarixi: 2023-08-17.
3. ↑  *Abd Allah Mamaqani.* Tanqih al-maqal fi 'ilm al-rijal. 2. Qom, Iran: Al al-Bayt li Ihya' al-Turath. 12. 2023-08-17 tarixində arxivləşdirilib. İstifadə tarixi: 2023-08-17.
**Kürən güzgülər diyarında** (rus dilində: «Рыжик в зазеркалье», Belarus dilində: Рыжык у залюстаркоўе) — Yelena Turovanın rejissorluğu ilə 2011-ci ildə "Belarusfilm" kinostudiyasında nümayiş olunmuş ailə fantastika filmidir.

Süjet xətti
-----------

Pərilərin hakim olduğu səltənətlərin birində bədxah bir sehrbaz bütün güzgüləri ovsunlayır. Beləliklə qısa bir zaman ərzində bu səltənətin bütün sakinləri güzgüyə baxan kimi dərhal gözdən itib müəmmalı bir yerə gedirlər. Lakin bədxah sehrbaz üçün bütün bunlar kifayət deyildir. Bədxah sehrbaz yavaş-yavaş pərilər səltənətindən real dünyaya nüfuz etməyə başlayır. Həmin bədxah sehrbazı məğlub etmək bir o qədər də asan iş deyil - bunu pərilər səltənətinin hökmdar nəslinin qanından olan bir adam reallaşdıra bilər və belə bir adam xoşbəxtlikdən mövcuddur. Həmin adam kürən ləqəbli bir qız uşağıdır.

İstinadlar
----------

1. ↑  "с 2005 по 2012 гг". 2014-04-27 tarixində arxivləşdirilib. İstifadə tarixi: 2014-04-27.
**Ağacan Cabbar oğlu Cabbarlı** (1886, Qaraisa, Tiflis quberniyası – 1951, Tomsk vilayəti) — Borçalı mahalında tanınmış el şairi.

Həyatı
------

Ağacan Cabbarlı 1886-cı ildə Dağ Borçalının Gümrü nahiyəsinə daxil olan Qaraisə kəndində dünyaya gəlmişdir. İlk təhsilini mollaxanada almışdır. Sonralar ruhani təhsili almasına baxmayaraq, Ağacan ömürlük yaradıcılıqla məşğul olmuşdur. Gülxanım adlı bir qız ilə ailə qurmuşdur. Sonralar Ağacan arvadını və oğlunu itirmiş, əmisi qızı Zəhra ilə evlənmişdir. Onun Zəhra xanımdan iki oğlu — Ənvər və Şəmistan, iki qızı — Pərlan və Göyçək dünyaya gəlirlər. Onlar 1911-ci ildə Borçalının Quşçu kəndində yerləşirlər. O, ərəb, fars dillərini bildiyi üçün yerli mollaları tənqid etmişdi. Buna dözməyən kənt mollaları bir gecə Ağacanın yaşadığı qazma-dama su bağlayırlar. Evini su basdığını və kənd mollalarının ona qarşı çıxdıqlarını başa düşən Ağacan oradan qonşu Qaçağan kəndinə köçməli olur. Bu vaxtlarda o şeir yaradıcılığı ilə daha çox məşğul olmağa başlayır.

Səbəbi hələ də düzəməlli bəlli olmayan hadisələrlə əlaqədar 1949-cu ildə Ağacan ailəsi ilə birlikdə Sibirə, Tomsk vilayətinə sürgün edilir. İki ildən sonra, 1951-ci ildə orada vəfat edir. Həyat yoldaşı Zəhra sürgündən dönəndə xəlvətcə Ağacanın sümüklərini məzardan çıxardaraq özü ilə bərabər Borçalıya-Qaçağana gətiriir, illərlə bu sirri heç kimə açmır və sümükləri gəlinlik sandığında saxlayır. 1958-ci ildə, şairin oğlu Ənvər vəfat edir. Yas mərasimində evdə qənd axtarılan zaman Zəhranın Sibirdən gətirdiyi Ağacanın sümükləri bir bağlamada ortaya çıxır. Artıq sirrin açıldığını görən Zəhra hər şeyi etiraf edir və Ağacanın sümüklərini oğlu Ənvərin cənazəsi ilə eyni gündə Qaçağan kənd qəbristanlığında dəfn etdirir.

İstinadlar
----------

1. ↑  *Azərbaycan Aşıqlar Birliyi.* "Ustad nəfəsli saz-söz ərməğanı" (PDF) (az.). "Zərdabi Nəşr" MMC nəşriyyatı. 2020. Archived from the original on 2023-06-16. İstifadə tarixi: 17 iyun 2023.
2. 1 2 3 4
3. ↑  "Arxivlənmiş surət". 2021-10-21 tarixində arxivləşdirilib. İstifadə tarixi: 2017-08-23.

Vikimənbədə ***Müəllif:Şair Ağacan*** ilə əlaqəli məlumatlar var.
**Şirvan dairəsi** və ya **Şirvan mahalı** — Azərbaycan Sovet Sosialist Respublikasında 1929–1930-cu illərdə mövcud olmuş inzibati-ərazi vahidi. İnzibati mərkəzi Göyçay olmuşdur. Bu səbəbdən Göyçay dairəsi (Göyçay mahalı) kimi də adlandırılmışdır.

Tarixi
------

Şirvan dairəsi VI Ümum-Azərbaycan Sovetlər Qurultayının 8 aprel 1929-cu il tarixli qərarı ilə Azərbaycan SSR-də qəzaların ləğv edilməsi nəticəsində yaradılmışdır. Şamaxı və Göyçay qəzalarını əvəz etmişdir.

SSRİ Mərkəzi İcraiyyə Komitəsi və Xalq Komissarları Sovetinin "Dairələrin ləğv edilməsi haqqında" 23 iyul 1930-cu il tarixli qərarına uyğun olaraq Azərbaycan SSR Mərkəzi İcraiyyə Komitəsi və Xalq Komissarları Soveti 8 avqust 1930-cu ildə Azərbaycan SSR ərazisində dairələrin ləğv edilməsi haqqında qərar qəbul etmişdir. Bununla Şirvan dairəsi də daxil olmaqla ölkə ərazisindəki bütün dairələr ləğv olunmuş, onların ərazisində ümumilikdə 63 rayon təşkil edilmişdir.

İstinadlar
----------

1. 1 2  История государства и права Азербайджанской ССР (1920–1934 гг.). Баку: Элм. 1973. səh. 410–412.

Xarici keçidlər
---------------

* "İnzibati-ərazi vahidləri" (PDF). Prezident Kitabxanası. 2021-05-12 tarixində arxivləşdirilib (PDF). İstifadə tarixi: 2023-08-25.
**Vesteros** (*isv.* Västerås) - İsveçdə şəhər. Vestmanland lenində eyni adlı kommunanın mərkəzi. Paytaxt Stokholmdan100 km qərbdə Melaren gölünün sahilində yerləşir.

Tarixi
------

Vesterosda "Xalq bazarı" (XIX əsr)
Vesteros xəritəsi (XX əsrin əvvəlləri)
Vesteros İsveç və Şimali Avropanın ən qədim şəhərlərindən biridir. Adı Vestra Aros (Qərbi Aros) adından yaranmışdır. Ərazi eramızın 1000-ci ilinədək Şimal Vikinqləri dövründə məskunlaşmışdır.

İsveçdə arxeoloqlar tərəfindən aşkar edilmiş ən böyük kurqan olan Anundsxöq Vesterosdan bir qədər aralıda yerləşir. Xöq (*isv.* Hög) sonluğunun qədim skandinaviya dilindən mənası "kurqan" deməkdir. Abidə eramızın 500-ci ilinə aiddir. Eni 68 metr olub,uzunluğu isə 9,1 metrdir.

Anundsxöq
Artıq orta əsrlərdə Vesteros İsveçin ən böyük şəhərlərindən birinə çevrilmişdi. Həmçinin şəhər yepiskopluq mərkəzlərindən idi. Burada bir monastır və kafedral tikilmişdi. 1623-cü ildə isə Vesterosda İsveçdə ilk gimnaziya tikilmişdir.

XVIII və XIX əsrlərdən etibarən şəhərdə tərəvəzçilik, əsasəndə xiyar bitkisinin yetişdirilməsi böyük vüsət almışdır. O dövrdən Vesteros "Qurkstaden" (Xiyarlar şəhəri) ləqəbini almışdır.

İqtisadiyyat
------------

Vesteros lenin əsas sənaye və ticarət mərkəzlərindəndir. Şəhərdə elektrotexnika, maşınqayırma, yüngül və yeyinti sahələri inkişaf etmişdir.

Şəhər, turistləri və yeni sakinləri, habelə yerli universitet kollecinə, Melardalen Universitetinə tələbələri cəlb etmək üçün Melaren sahilində sahilində yerləşən Vasteros mənasını verən "Västerås - Mälarstaden" kimi ad təbliğ edilir. Bundan başqa şəhərin bir çox rayonlarında aparılan abadlaşdırma işləri vasitəsi ilə həm yerli əhali, həm də turistlər üçün komfort şərait yaradılmağa çalışılır. Melaren sahilində rekreasiya zonaları yaradılmışdır.

İdman
-----

Vesterosda ən məşhur idman növü bendidir (topla oynanan hokkey). Şəhərin eyni adlı kimandası ölkə çempionatının liderlərindən sayılır. Bendli yarışlarını keçirmək üçün 2007-ci ildə Haakonplan və ABB Arena stadionları istifadəyə verilmişdir. 2009-cu ildə Vesteros Bendi üzrə dünya çempionatına ev sahibliyi etmişdir.

Həmçinin Vesterosun eyni adlı futbol komandası vardır (Vesteros İdman Klubunun tərkib hissəsi). İsveçin gücünə görə ikinci liqasında - I Divizionda çıxış edir. Klub oyunlarını tutumu 7044 olan Svedbank Park stadionunda keçirir. Bundan başqa şəhəri daha aşağı liqalarda Skilyebo, Franke, İFK Vesteros, Srianska, İK Vesteros və Qideonsberq klubları təmsil edir.

İstinadlar
----------

1. ↑  Statistiska tätorter 2020, befolkning, landareal, befolkningstäthet per tätort. Statistics Sweden, 2021.
2. ↑  Statistiska tätorter 2018 – befolkning, landareal, befolkningstäthet. Statistics Sweden, 2021.
**Kəpənək effekti** (*ing.* The Butterfly Effect) — 2004-cü ildə ABŞ-də çəkilmiş filmdir. Baş rollarını Eşton Kutçer, Emi Smart, Erik Stolts bölüşdürür.

Məzmun
------

Filmin baş qəhrəmanı hesab edilən Evan əqli problemləri olan bir uşaqdır, pis hadisələr yaşamışdır amma əqli problemlərinə görə bu yaşadıqlarını tam olaraq xatırlaya bilmir. İllər sonra Evan Treborn artıq bir hafizə problemi olmayan normal bir gənc olur. Bir gün uşaqlıqda tutduğu gündəliyini təsadüfən tapır və oxuyur, zamanda səyahət edərək uşaqlığının xatırlaya bilmədyi qaranlıq qisimlərinə dönür. Uşaqlığına səyahəy zamanı, həmin anda baş verən hadisələrə müdaxiləsi hazırda yaşadığı zamandakı həyatına böyük təsir göstərir və hər dəfə geri dönərkən yaxınlarından kiminsə zərər gördüyünə şahid olur və yenidən zamanda səyahət edərək, keçmişə qayıdaraq ətrafındakıların normal bir həyat yaşması üçün mübarizə aparır...

Xarici keçidlər
---------------

* *Kəpənək effekti* — Internet Movie Database saytında.



1. ↑  .
2. ↑  .
3. ↑  .
4. ↑  .
5. ↑  .
6. ↑  .
7. ↑  Freebase Data Dumps. Google.
8. ↑  IMDb (ing.). 1990.
Məzmun
------

Kinooçerk faşist işğalçılarından azad edilmiş Stavropol diyarı rayonlarının əhalisinə Azərbaycan xalqının göstərdiyi köməyindən bəhs edir.

Film dağıdılmış Mineralnıye Vodının panoramı ilə başlanır. Küçələrdə, uçub dağıdılmış evlərin qarşısında mitinqlər keçirilir, adamlar faşistlərin vəhşiliklərindən danışırlar. Onlar zərər çəkmişlərə kömək məqsədilə sovet xalqına müraciət edirlər. Azərbaycan bu müraciətə birinci qoşulanlardan biri oldu. Ekran vasitəsilə biz Stavropol diyarına mal-qara, taxıl dolu vaqonlar göndərildiyinin, məktəblilərin öz dostları üçün dəftər və dərs kitabları yığmalarının, toxuculuq və ayaqqabı fabriklərinin, şüşə və konserv zavodlarının sexlərində Stavropol rayonlarına göndərmək üçün əməkçilərin məhsul hazırlamalarının, bir sözlə-hər bir kəsin bu xeyirxah təşəbbüsdə iştirak etdiyinin şahidi oluruq.

Ekranda Azərbaycandan gedən Bakı-Sevastopol, Bakı-Mozdok, Bakı-Pyatiqorsk qatarları şütüyür. Onlar Azərbaycan xalqının hədiyyələrini aparırlar.

Filmin sonunda tamaşaçılar Bakıda gənc suvorovçular məktəbində oxuyan Stavropol uşaqları ilə tanış olurlar.

Filmin heyəti
-------------

### Filmin üzərində işləyənlər

**Rejissor:** Ağaəli Dadaşov
**Ssenari müəllifi:** Vladimir Yeremeyev
**Operator:** Vladimir Yeremeyev, Leonid Koretski
**Bəstəkar:** Tofiq Quliyev
**Musiqi tərtibatı:** M.Rayev
**Səs operatoru:** İlya Ozerski

Mənbə
-----

* M. Əmrahov. "Müharibə illərinin kino salnaməsi (1941-1945-ci illər)". //Təhsil, mədəniyyət, incəsənət.- 2004.- № 1.- səh. 126-129.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 88-89.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 813.
**Serbiyada ermənilər** — Serbiya ərazisində yaşayan erməni əsilli əhali. 2011-ci il siyahıya alınmasına görə Serbiyada 222 erməni yaşayır.

Tarixi
------

Serbiya erməniləri haqqında ilk məlumat X əsrə aiddir. Artıq o dövrdə Bizans imperiyasının sərhədlərində, Makedoniya və Frakiyaya yaxın ərazilərdə ermənilərdən təşkil olunmuş ordulara aid yaşayış məskənləri vardı. Ermənilərin Serbiya ərazisində növbəti dəfə adları 1218-ci ildə Serbiya Provaslav kilsəsinin birinci arxiyepiskopu Müqəddəs Savanın erməniləri monastır tikintisinə dəvət etməsi ilə əlaqədardır. Savva erməni arxitekturası ilə tanış olmuş və heyranlığı səbəbindən məhs erməni ustalarını dəvət etmişdir. Ermənilər Vitovisa monastırını inşa etməli idilər. Bu gündə kilsənin kitabəsində erməni və serb dilində yazılar qorunur.

Osmanlıların avropa fəthləri zamanı türk ordusunun tərkibində erməni əsgərlər də olmuşdur. Ancaq ermənilər adətləri üzrə osmanlı ordusuna dönük çıxaraq serb tərəfə keçmişlər. Kosovo döyüşündən sonra Sokobanya dağlarına sığınmış ermənilər ermençiç kilsəsini qurmuşlar.

Tanınmış türk səyyahı olan Övliya Çələbi Serbiyada olarkən Ujise rayonujnda ermənilərin yaşadığını vurğulamışdır

Ermənilərə aid qəbrstanlıq Belqrad qalasında yerləşir. Burada yalnız bir neçə qəbr ideal şəkildə günümüzə gəlib çatmışdır.

1880-ci ildə Kemah şəhərindən olan tacir ermənilər Bolevoda məskən salmışlar. onlar arasında erməni terorçesu olan Soqomon Teyliryanın atasıda olmuşdur Bölgənin erməni əhalisi İkinci Dünya müharibəsi zamanı Şimali Amerika və Fransaya köç etmişdir.

1746-ci ildə Novi-Sad şəhərindəErməni Katolik kilsəsinə aid monastır inşa edilmişdir. Kilsə 1963-cü ildə sökülmüşdür.

Ermənistan və Serbiya arasında diplomatik əlaqələr 1992-ci ildə təşkil edilmişdir. Errmənistan Yunanıstandakı səfirliyi həm də Serbiya dövlətində nümayəndə funksiyasını daşıyır. Serbiyada başda Qoar Arutunyan-Sekuliç olmaqla «Armenka» adlı iştimai təşkilat fəaliyyət göstərir.

28 iyul 2009-cu ildə Boris Tadiç Ermənistanda rəsmi səfərdə olmuşdur. Prezidentlər dini, mədəni və iqtisadi əlaqələri inkişaf etdirməyi qarşıya hədəf qoymuşlar. Ermənistan qismən tanınmış Kosovo Respublikasını tanımır və onu Serbiya ərazisi hesab edir

Mənbə
-----

* Pecat.co.rs, BABKEN SIMONJAN Jermeni i Srbi su braća po stradanju, avgust 26, 2010 (serb.)
* Serbiya ermənilər XIII-XX əsrlər

İstinadlar
----------

1. ↑  Погосян (Хахбакян) Г.Г. / К изучению памятников армянской архитектуры и топонимики в Сербии //Регион и мир. 2017. Т. VIII. № 1. С. 63-73.
2. ↑  "Parastos kod Krsta u kamenu". 2012-02-17 tarixində arxivləşdirilib. İstifadə tarixi: 2018-03-28.
3. ↑   Arxivləşdirilib 2011-07-23 at the Wayback Machine ELEMENTS OF ETHNIC IDENTIFICATION OF THE SERBS
4. ↑   Arxivləşdirilib 2014-05-18 at the Wayback Machine Resistance and Revenge: The Armenian Assassination of the Turkish Leaders Responsible for the 1915 Massacres and Deportations
5. ↑  "Boris Tadiçin ERmənistana rəsmi səfərinin sonucları". 2009-07-30 tarixində orijinalından arxivləşdirilib. İstifadə tarixi: 2018-03-28.